JT Lauritsen

Jan Tore (JT) Lauritsen (født 9. juli 1967 i Lillestrøm) er en norsk blues-/soulartist med åtte plateutgivelser bak seg, sammen med sitt Buckshot Hunters. 
Den siste utgivelsen, Blue Eyed Soul Vol.1, kom ut 13. april 2018 og ble nominerte til Spellemannprisen 2018 i klassen blues. JT er en soulful sanger og trakterer i tillegg trekkspill, Hammond orgel og munnspill. JT Lauritsen & The Buckshot Hunters har turnert over hele verden siden starten i 1995. Lauritsen har vært en av artistene på Delbert McClintons Sandy Beaches Cruise i Karibien siden 2010. I 2012 var hele Buckshot Hunters med. Delbert McClinton har på mange måter vært en slags mentor for Lauritsen.


== Tidligere karriere ==
Jan Tore Lauritsen startet sin karriere som vokalist i bandet Black´n Blues, et band fra Romerike, som ga ut albumet Adress Unknown i 1991. Parallelt med dette begynte Lauritsen et lengre samarbeid med den Norske Roots-artisten Trond Granlund. Lauritsen traff flere av sine medmusikanter i Buckshot Hunters gjennom samarbeidet med Granlund.


== JT Lauritsen & The Buckshot Hunters ==
Buckshot Hunters er bandet Jan Tore Lauritsen startet sammen med gitarist Arnfinn Tørrisen. De fikk med seg bassist Kyrre Sætran, trommeslager Per Eriksen og gitarist Nils Halleland. Dette var besetningen det første året og på den første innspillingen i 1995. I 1996 traff han trommeslager Jon Grimsby gjennom samarbeidet med Trond Granlund. Han ble etter hvert med i The Buckshot Hunters på spillejobber med forskjellige bassister, blant andre Billy Troiani, Kyrre Sætran og Atle Rakvåg på bass fra 1997 til 2017. Gjennom musikkmiljøet på Romerike kjente han orgelspilleren Paul Wagnberg. Han ble med på flere innspillinger og turnerte med bandet når han hadde fri fra jazzgruppen The Real Thing. På denne tiden var også sangerinnen Stina Stenerud med på vokal. Hun var blant annet med på den lange turen til Byron Bay Bluesfest i Australia i 2002. Rundt 2005/06 ble Paul Wagnberg erstattet med Iver Olav Erstad. I 2009/10 ble Erstad erstattet med gitaristen Ian Fredrick Johannesen, som fremdeles er medlem av Buckshot Hunters. I 2017 meldte Atle Rakvåg fra om at han av tidsmessige grunner ikke kunne fortsette i bandet, og Morten Nordskaug erstattet ham.


== Bandet ==
Jan Tore Lauritsen - vokal, trekkspill, Hammond-orgel og munnspill
Arnfinn Tørrisen - gitar
Jon Grimsby - trommer, perkusjon og vokal
Ian Fredrick Johannesen - gitar
Morten Nordskaug - bass og vokal


=== Tidligere medlemmer ===
Kyrre Sætran - bass og vokal (1995)
Nils Halleland - gitar og vokal (1995)
Per Eriksen - trommer (1995)
Bill Troiani - bass og vokal (1996)
Atle Rakvåg - bass og vokal (1997-2017)
Stina Stenerud - vokal (2001 - 2011)
Paul Wagnberg - Hammond B3 og vokal (2000 - 2006)
Iver Olav Erstad - Hammond B3 og Fender Rhodes (2006-2010)


== Priser ==
NBFs Bluespris 2014 - Notodden, Norge
3. plass i EBC, European Blues Challenge 2015 - Brussel, Belgia
Semifinalist i IBC (International Blues Challenge) 2017 - Memphis, US
Nominert til Spellemannprisen 2018 i klassen blues for Blue Eyed Soul Volume 1


== Diskografi for JT Lauritsen & The Buckshot Hunters ==
Buckshot Hunters (1995)
My Kind Of Blues (1999)
Make a Better World (2001)
Perfect Moves (2004)
Sqeezeboxing (2007)
LIVE (2009)
Play By The Rules, with Friends (2013)
Blue Eyed Soul Volume 1 (2018)


== Referanser ==